**384/2017.(XII.14.) Kgy. sz. határozat**

A Közgyűlés - Szombathely Megyei Jogú Város Önkormányzatának a helyiségbérlet szabályairól szóló 17/2006. (V. 25.) számú rendeletének 2. § (2) bekezdése alapján – a 7311/A/9 helyrajzi számú, Szombathely, Puskás Tivadar utca 5. szám alatti, 2517 m2 alapterületű raktárbérlőjévé a STYL FASHION Ruhaipari Kft.-t jelöli ki az ingatlannak az Önkormányzat tulajdonába kerülése napjától számított 2 éves időtartamra az alábbi feltételekkel:

* a bérleti díj 178,- Ft/m2/hónap + áfa,
* a bérleti díj késedelmes teljesítése esetén a bérlő a Ptk. rendelkezései szerint megállapított késedelmi kamatot köteles megfizetni,
* a helyiséget a bérlő – az abban folytatni kívánt tevékenység gyakorlásához szükséges módon – a saját költségén köteles kialakítani, felszerelni és berendezni,
* a bérlő a helyiség használatát másnak nem engedheti át,
* a bérlő a bérlet megszűnésekor a helyiséget köteles tisztán, kiürítve, átadáskori állapotban és felszereltséggel visszaadni, és ráfordításainak, illetve azok időarányos részének megtérítésére nem tarthat igényt.

A Közgyűlés felhatalmazza a polgármestert, hogy a bérleti szerződést a fent megjelölt feltételek mellett a STYL Fashion Ruhaipari Kft.-vel megkösse.

**Felelős:** Dr. Puskás Tivadar polgármester

 Dr. Károlyi Ákos jegyző

 (A végrehajtásért felelős:

 Lakézi Gábor, a Városüzemeltetési Osztály vezetője

 Bognár Katalin, a STYL Fashion Kft. ügyvezetője)

**Határidő:** 2017. december 31.